《赋得云梦泽黄鹤楼送李圣瑞之湖广 其一》
元代·郭奎

常闻云梦泽，空阔自天开。郢树连荆渚，枝江绕楚台。

日落边烽静，春融雪水来。知君有深量，相对亦雄哉。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。